
	[bookmark: nev]CSONKA BÁLINT
Közlekedésmérnöki
MSc, 1. félév
Budapesti Műszaki és Gazdaságtudományi Egyetem
Közlekedésmérnöki és Járműmérnöki Kar
	






Témavezető:
	Dr. Csiszár Csaba
egyetemi docens, BME KJK




Carsharing rendszerek elemzéséhez multikritériumos módszer kidolgozása és a szolgáltatás budapesti továbbfejlesztésének lehetőségei

A carsharing szolgáltatás célja a járművek időbeli kapacitás kihasználtságának növelése, aminek következtében kevesebb jármű és parkolóhely is elegendő ugyanazon mobilitási igényekhez. A szolgáltatás bevezetésének és továbbfejlesztésének alapfeltétele a minőségi jellemzők feltárása és összehasonlítása az érintett szereplők elvárásaival. A közforgalmú hagyományos közforgalmú közlekedés minőségi kérdéseivel foglalkozó módszerek adaptálása a közforgalmú autózásra még nem történt meg, ezért a szolgáltatás minőségét elemző módszert dolgoztam ki. A kidolgozott kompenzált multikritériumos módszer figyelembe veszi a terület adottságait, az ott élő népesség jellemzőit. A módszertan kétféleképpen alkalmazható. Általános megközelítésben: az egyes felhasználók preferenciáinak ismerete nélkül, az egyes városrészekre vonatkozóan (házszám pontossággal); vagy személyre szabottan: az előzőt kiegészítve az egyes felhasználók preferenciáinak és tartózkodási helyének ismeretével. Az így kapott eredmények dinamikus térképen történő ábrázolása az utazók és üzemeltetők számára egyaránt kedvező. A carsharing rendszerek szolgáltatási minőségét elemző módszer segítségével az egyes felhasználók preferenciáinak és tartózkodási helyének ismeretében személyre szabottan meghatározható, hogy a szolgáltatás milyen mértékben szolgálja ki a felhasználói elvárásokat. Mivel az utazási módválasztás a személyes elvárások, a szolgáltatási minőség és a szolgáltatási díj szemponthármas együttes figyelembevételével történik, ezért ez az értékelő módszer beépíthető a közlekedéssel kapcsolatos különböző időtávú döntéseket támogató alkalmazás számítási eljárásaiba.
A minőség elemző módszertan alkalmas a bevezetés előtt álló és a jelenleg már működő rendszerek, valamint a meglévő rendszereken végrehajtandó változások utáni állapotok értékelésére is. Továbbá a jövőbeni fejlesztési tervek esetén előretekintő, egy évek óta működő rendszer esetén pedig visszamenőleges értékelésekkel megállapítható, hogy az egyes beavatkozások (intézkedések) milyen hatással lesznek/voltak a minőségre. A beavatkozások költségének ismeretében, a fejlesztési tervek költség-haszon (haszon: minőség fokozása) eljárással értékelhetőek és prioritások határozhatók meg.



